V rámci tohto projektu žiaci piateho, šiesteho, siedmeho a ôsmeho ročníka na hodinách informatiky spoznali micro:bit a jeho základné funkcie.
Najprv sa naučili naprogramovať základné projekty, postupne dokázali podľa vlastných predstáv upraviť aj senzor pohybu, krokomer, bezdrôtovú komunikáciu, elektrické obvody, alarm aj programovanie hudby.
Najväčšie nadšenie však prinieslo naprogramovanie diaľkového ovládania autíčka ring:bit car.
Žiaci piateho ročníka potom prezentovali micro:bity mladším žiakom, ktorí sa už teraz tešia na hodiny informatiky vo vyšších ročníkoch.
Neskôr piataci prestavili svoje projekty aj rodičom a starým rodičom.
Projekt bol určite prínosom aj pre pedagógov, ktorí mali možnosť absolvovať základné kurzy programovania, čo je predpokladom pre rozvíjanie práce s micro:bitmi aj v nasledujúcich rokoch.